
Parlamentul  României

Camera  Deputaţilor
Comisia pentru Sănătate şi Familie
                                 Nr. 28/359/ 13 mai 2002 

BIROULUI PERMANENT 

AL

CAMEREI DEPUTAŢILOR,

Vă înaintăm , alăturat, raportul la proiectul de Lege pentru modificarea şi completarea Legii nr.81/1997 privind exercitarea profesiunii de farmacist, înfiinţarea, organizarea şi funcţionarea Colegiului Farmaciştilor din România (CE), trimis comisiei spre dezbatere şi avizare în fond, cu adresa nr.183 din 8 aprilie 2002.

La întocmirea raportului, comisia a avut în vedere avizul primit de la Comisia juridică, de disciplină şi imunităţi , avizul  Consiliul Legislativ, avizul Consiliul Economic şi Social, precum şi punctul de vedere al Ministerului Sănătăţii şi Familiei .

În raport cu obiectul şi conţinutul său, prezentul proiect de lege face parte din categoria legilor ordinare.

                VICEPREŞEDINTE,                                            SECRETAR,

          DEP.DR.OVIDIU BRÎNZAN                          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                                                                                              Nr. 28/359/ 13 mai 2002

R A P O R T    

asupra proiectului de Lege pentru modificarea şi completarea Legii nr.81/1997

privind exercitarea profesiunii de farmacist, înfiinţarea,

organizarea  şi funcţionarea Colegiului Farmaciştilor din România  (CE)

1. Cu adresa nr.183 din 8 aprilie 2002, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a  proiectului de Lege pentru modificarea şi completarea Legii nr.81/1997 privind exercitarea profesiunii de farmacist, înfiinţarea, organizarea şi funcţionarea Colegiului Farmaciştilor din România  (CE). La întocmirea raportului , comisia a avut în vedere avizele primite de la Comisia juridică, de disciplină şi imunităţi, Consiliul Legislativ , avizul Consiliului Economic şi Social, precum şi punctul de vedere al Ministerului Sănătăţii şi Familiei..Legea nr.81/1997 privind exercitarea profesiunii de farmacist, înfiinţarea, organizarea şi funcţionarea Colegiului Farmaciştilor din România a fost adoptată de Parlamentul României şi a intrat în vigoare în anul 1997.Până în prezent, au apărut o serie de aspecte ce nu au fost avute în vedere la momentul adoptării legii.Ca urmare, s-a constatat necesitatea obiectivă de a se aduce unele modificări şi completări ale cadrului legal care reglementează exercitarea profesiunii de farmacist, înfiinţarea, organizarea şi funcţionarea Colegiului Farmaciştilor din România .

Prin modificările şi completările propuse a fi aduse Legii nr.81/1997, se urmăreşte corelarea reglementărilor interne în domeniu cu legislaţia europeană, în sensul de a fi permisă exercitarea profesiunii de farmacist pe teritoriul României şi de către cetăţenii străini.

Pentru o bună conlucrare între organele la nivel judeţean şi naţional s-a propus şi uniformizarea duratei de funcţionare a acestora.

Faţă de cele prezentate mai sus, comisia propune Plenului Camerei Deputaţilor spre dezbatere şi adoptare proiectul de lege cu amendamentul care face obiectul raportului .

2. În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.74 alin.(2) din Constituţia României.

3. La dezbaterea proiectului de lege au participat ca invitaţi, în conformitate cu prevederile art.51 şi 52 din Regulamentul Camerei Deputaţilor doamna Luminiţa Gheorghiu, secretar de stat al Ministerului Sănătăţii şi Familiei şi domnul prof.Andrei Popescu, secretar de stat al  Ministerului Integrării Europene .

4. La lucrările comisiei din 8 şi 10.05.2002, din totalul de 14 membri, au fost prezenţi 12 deputaţi . 

Raportul comisiei a fost adoptat în unanimitate.

I. Amendamente admise

În urma dezbaterii, Comisia pentru sănătate şi familie propune adoptarea proiectului de lege cu următoarele amendamente:

Nr.

crt.
Textul iniţial
Text propus de Comisie

( autorul amendamentului )
Motivarea

propunerii amendamentelor

0.
1.
2.
3.

1.
Pct.3, art.4 alin.(3) nou
“3. La articolul 4, după alineatul (2) se introduce un nou alineat, alineatul (3), cu următorul cuprins:

(3) Farmaciştii, cetăţeni români cu domiciliul în străinătate şi farmaciştii cetăţeni străini, care exercită profesiunea de farmacist în România şi care nu sunt membri ai Colegiului Farmaciştilor din România au aceleaşi drepturi şi obligaţii, cu privire la exercitarea profesiunii de farmacist, ca şi farmaciştii cetăţeni români, membri ai Colegiului Farmaciştilor din România .”
Se propune ca la pct.3 al articolului unic, alin.(3) al art.4 să se reformuleze după cum urmează:

“(3) Farmaciştii, cetăţeni români cu domiciliul în străinătate şi farmaciştii cetăţeni străini, care exercită profesiunea de farmacist în România au aceleaşi drepturi şi obligaţii, cu privire la exercitarea profesiunii de farmacist, ca şi farmaciştii cetăţeni români, în condiţiile prevăzute la art.1”.
Autori: doamna dep.Iulia Pataki (Grupul Parlamentar al UDMR) , dl.dep.dr.Ovidiu Brînzan , (Grupul Parlamentar al PSD ) , dl.dep.farm.Ion Burnei (Grupul Parlamentar al PSD ) şi dl.dep.dr.Ludovic Abiţei (Grupul Parlamentar al PRM) .
Întrucât dreptul de liberă practică se exercită în baza autorizaţiei de liberă practică avizată de Colegiul Farmaciştilor din România şi eliberată de Ministerul Sănătăţii şi Familiei .


În cursul dezbaterilor nu s-au înregistrat amendamente respinse.


Comisia a propus aprobarea proiectului de Lege pentru modificarea şi completarea Legii nr.81/1997 privind exercitarea profesiunii de farmacist, înfiinţarea, organizarea şi funcţionarea Colegiului Farmaciştilor din România (CE) în unanimitate.

                     VICEPREŞEDINTE,                                                                                                        SECRETAR,

                 DEP.DR.OVIDIU BRÎNZAN                                                                                  DEP.FARM.ION BURNEI

PAGE  
3

_966928264.unknown

